2018. gada 10. oktobrī Rīkojums Nr. 504

Rīgā (prot. Nr. 46 24. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 86 102 *euro* pārskaitīšanai Engures novada pašvaldībai, lai segtu izdevumus, kas saistīti ar 2018. gada 27. jūlijā un 10. augustā Ķemeru Nacionālā parka teritorijā Engures novadā notikušā ugunsgrēka dzēšanas laikā bojātā pašvaldības autoceļa A15 Lapmežciems–Antiņciems–Jāņukrogs atjaunošanu.
2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt Engures novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2018. gada 27. jūlijā un 10. augustā Ķemeru Nacionālā parka teritorijā Engures novadā notikušā ugunsgrēka dzēšanas laikā bojātā pašvaldības autoceļa A15 Lapmežciems–Antiņciems–Jāņukrogs atjaunošanu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards